<classify> Alisema kuwa kulingana na mazingira ya bao lililofungwa ni dhahiri kuwa mawasiliano yalikuwa madogo jambo ambalo lilisababisha beki wake kujifunga.KMKM ilijifunga bao pale mmoja wa mabeki wake alipokuwa kwenye harakati za kuokoa mpira uliopigwa na Shomari Kapombe wa Azam.Akizungumza baada ya kumalizika kwa mchezo huo Kocha Shaaban alisema kuwa hakufurahia kufungwa lakini hayo ni matokeo ya mchezo ambayo yatamfanya apate nafasi ya kuiweka sawa timu hiyo.Mechi haikuwa mbaya ilikuwa ni nzuri kama nilivyotangulia kusema kuwa tumepoteza na tunajipanga kwa mechi inayofuata, alisema.Akizungumzia zaidi wachezaji wake alisema kuwa wachezaji wake hao walipata nafasi nyingi za wazi lakini hawakuwa na utulivu wa kutafuta ushindi.Timu ya KMKM ipo katika kundi B na mechi yake ya mwisho inatarajiwa kucheza na KCCA wa Uganda ambao ndio mabingwa watetezi wa michuano hiyo, mchezo ambao utachezwa saa 9:00 za alasiri leo.KCCA itashuka dimbani hapo ikiwa na pointi zake nne sawa na Azam inayoshika nafasi ya pili kwa uwiano wa mabao, huku Mtende Rangers na KMKM zikishika mkia kwa kufungwa katika mechi zake zote mbili.  <topic>: michezo 